CELEX: 62016TN0084
Language: el
Date: 2016-02-18 00:00:00
Title: Υπόθεση T-84/16: Προσφυγή της 18ης Φεβρουαρίου 2016 — Banca Monte dei Paschi di Siena και Banca Widiba κατά EUIPO — ING-DIBa (widiba)

13.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 211/53
            
         
      Προσφυγή της 18ης Φεβρουαρίου 2016 — Banca Monte dei Paschi di Siena και Banca Widiba κατά EUIPO — ING-DIBa (widiba)
      (Υπόθεση T-84/16)
      (2016/C 211/67)
      Γλώσσα του δικογράφου της προσφυγής: η αγγλική
      
         Διάδικοι
      
      
         Προσφεύγουσες: Banca Monte dei Paschi di Siena SpA (Σιένα, Ιταλία), Wise Dialog Bank SpA (Banca Widiba SpA) (Μιλάνο, Ιταλία) (εκπρόσωποι: L. Trevisan και D. Contini, δικηγόροι)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αντίδικος ενώπιον του τμήματος προσφυγών: ING-DIBa AG (Φρανκφούρτη επί του Μάιν, Γερμανία)
      
         Στοιχεία σχετικά με τη διαδικασία ενώπιον του EUIPO
      
      
         Αιτούσες: Οι προσφεύγουσες
      
         Επίδικο σήμα: Εικονιστικό σήμα της Ευρωπαϊκής Ένωσης που περιέχει το λεκτικό στοιχείο «widiba» — Υπ’ αριθ. 12 192 415 αίτηση καταχωρίσεως
      
         Διαδικασία ενώπιον του EUIPO: Διαδικασία ανακοπής
      
         Προσβαλλόμενη απόφαση: Απόφαση του δευτέρου τμήματος προσφυγών του EUIPO της 26ης Νοεμβρίου 2015 στις συνεκδικασθείσες υποθέσεις R 113/2015-2 και R 174/2015-2
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση καθόσον απέρριψε το αίτημα επαναφοράς των πραγμάτων στην προτέρα κατάσταση, και να αναπέμψει την υπόθεση στο τμήμα προσφυγών·
               
            Σε περίπτωση απορρίψεως του πρώτου ως άνω αιτήματος,
      
                  —
               
               
                  να ακυρώσει την προσβαλλόμενη απόφαση καθόσον επικύρωσε την απόφαση του τμήματος ανακοπών με την οποία απορρίφθηκε η υπ’ αριθ. 12 192 415 αίτηση καταχωρίσεως για συγκεκριμένα προϊόντα και υπηρεσίες, και να κρίνει την υπ’ αριθ. 12 192 415 αίτηση καταχωρίσεως σήματος της Ευρωπαϊκής Ένωσης ως επιλέξιμη προς καταχώριση για τα εν λόγω προϊόντα και υπηρεσίες ή, επικουρικώς, να αναπέμψει την υπόθεση στο EUIPO για να λάβει αυτό τα απαραίτητα μέτρα·
               
            Εν πάση περιπτώσει,
      
                  —
               
               
                  να ακυρώσει την προσβαλλόμενη απόφαση, καθόσον δέχθηκε την έφεση της ING-DIBa στην υπόθεση των πιστωτικών καρτών, και να κρίνει δεκτή προς καταχώριση την υπ’ αριθ. 12 192 15 αίτηση καταχωρίσεως σήματος της Ευρωπαϊκής Ένωσης για τα ως άνω προϊόντα ή, επικουρικώς, να αναπέμψει την υπόθεση στο EUIPO για να λάβει αυτό τα απαραίτητα μέτρα.
               
            Εν πάση περιπτώσει,
      
                  —
               
               
                  να καταδικάσει το EUIPO να φέρει τα δικά του δικαστικά έξοδα, καθώς και τα έξοδα στα υποβλήθηκαν η Banca Monte dei Paschi di Siena SpA και η Wise Dialog Bank SpA στην παρούσα διαδικασία καθώς και στη διαδικασία ενώπιον του EUIPO.
               
            
         Προβαλλόμενοι λόγοι
      
      
                  —
               
               
                  Παράβαση των άρθρων 81, παράγραφος 1, και 60 του κανονισμού 207/2009·
               
            
                  —
               
               
                  Παράβαση του άρθρου 8, παράγραφος 1, στοιχείο β' του κανονισμού 207/2009.